EkBass/fiwiki-20250220-pages-articles huggingface dataset:
Dani Mikkonen

Dani Mikkonen (s. 26. tammikuuta 2005 Lempäälä) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan vasen laitahyökkääjä. Mikkonen pelaa pääasiassa seuran U20-joukkueessa. == Ura == === Seuraura === Mikkonen on Lempäälän Kisan kasvatti. Hän siirtyi 14-vuotiaana Tapparan C-nuoriin kaudeksi 2019–2020. Kaudella 2020–2021 Mikkonen toimi joukkueen kapteenina. Kaudella 2021–2022 hän voitti U18 SM- pronssia. Kaudella 2022–2023 Mikkonen toimi Tapparan U18-joukkueen varakapteenina. Kaudella 2023–2024 hän jakoi 17 osumallaan seuran U20-joukkueen sisäisen maalipörssin kolmannen sijan Jeremi Tammelan ja Miro Ahvenlammen kanssa. Mikkonen voitti kauden päätteeksi U20 SM-pronssia. Kaudella 2024–2025 Mikkonen teki teki SM-liigadebyyttinsä 25. marraskuuta 2024 Vaasan Sportia vastaan. Hänet merkittiin Tapparan nelosketjun vasempaan laitaan Verneri Ahosen ja Juuso Nykäsen viereen. Mikkonen sai ottelussa jääaikaa 8.08 minuuttia. Hän teki myös liigauransa avausmaalin, jolla Tappara siirtyi toisessa erässä 3–2-johtoon. Mikkosen osuma jäi lopulta joukkueen 6–2-voittoon päättyneen ottelun voittomaaliksi. Miikka Mäkelä ja Kari Kiviaho valitsivat hänet ottelun Alumnien tähtien kolmostähdeksi. === Maajoukkueura === Mikkonen on pelannut neljä nuorten ja kolme poikien maaottelua. == Tilastot == 2023–2024 Tappara U20-SM 47 17 16 33 26 8 0 0 0 0 1 kausi yhteensä U20-SM 47 17 16 33 26 8 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Tapparan pelaajat Luokka:Vuonna 2005 syntyneet Luokka:Elävät henkilöt
Birger Simonsson

Birger Jörgen Simonsson (3. maaliskuuta 1883 Uddevalla – 11. lokakuuta 1938 Tukholma) oli ruotsalainen taidemaalari. Hän opiskeli Pariisissa Henri Matissen alaisuudessa ja Ruotsiin palattuaan toimi opettajana Valandin taidekoulussa Göteborgissa sekä professorina Kuninkaallisessa taidekorkeakoulussa Tukholmassa. ==Teoksia== Birger Simonsson (Självporträtt, ca 1910).jpg|Omakuva (1910) Badande by Birger Simonsson.jpg|Badande (1937) Kusten Bohuslän x Birger Simonsson.jpg|Kusten, Bohuslän ==Katso myös== * De unga ==Lähteet== ==Aiheesta muualla== Luokka:Ruotsalaiset taidemaalarit Luokka:Ruotsalaiset professorit Luokka:Vuonna 1883 syntyneet Luokka:Vuonna 1938 kuolleet
Simonsson

Simonsson on seuraavien henkilöiden sukunimi: * Agne Simonsson (1935–2020), ruotsalainen jalkapalloilija ja valmentaja * Anna Bergström-Simonsson (1853–1937), ruotsalainen laulunopettaja * Birger Simonsson (1883–1938), ruotsalainen taidemaalari * Filippus Simonsson, Norjan hallitsija vuosina 1207–1217 * Kim Simonsson (s. 1974), suomalainen kuvataiteilija
Tamás Bakócz

Tamás Bakócz (1442–1521) oli unkarilainen poliitikko, Esztergomin arkkipiispa, kardinaali ja Konstantinopolin läntinen patriarkka. Bakócz oli syntyperältään vaunujentekijän poika. Papillisen uransa huipentumana hän pyrki paavinistuimelle Julius II:n jälkeen mutta hävisi vaalissa Leo X:lle. Hän toi Roomasta mukanaan Leo X:n bullan ristiretken järjestämisestä turkkilaisia vastaan, mutta ristiretki kääntyi György Dózsan talonpoikaiskapinaksi. Bakóczia on pidetty lahjakkaana, mutta periaatteettomana miehenä, jonka toiminta oli yhtenä syynä uskonpuhdistuksen leviämiseen Unkariin. Hän oli tunnettu omana aikanaan myös suurena taiteenharrastajana.1911 Encyclopædia Britannica/Bakócz, Tamás, Cardinal == Lähteet == Luokka:Unkarilaiset katoliset arkkipiispat Luokka:unkarilaiset kardinaalit Luokka:Patriarkat Luokka:Vuonna 1442 syntyneet Luokka:Vuonna 1521 kuolleet
András Báthory

András Báthory (k. 1599) oli unkarilainen kardinaali ja Transilvanian ruhtinas. András Báthory kuului Báthoryn suvun Somlyón sukuhaaraan ja hänet kasvatettiin setänsä, Puolan kuningas Stefan Batoryn hovissa. András Báthory tuli vuonna 1599 Transilvanian ruhtinaaksi, mutta joutui tappiolle taistelussa Valakian voivodia Mikaelia vastaan ja surmattiin pakomatkalla. Tietosanakirja / 1. A-Confort Biographisches Lexikon zur Geschichte SüdosteuropasThe Cardinals of the Holy Roman Church == Lähteet == Luokka:unkarilaiset kardinaalit Luokka:Transilvanian voivodit Luokka:Vuonna 1599 kuolleet
Strategy (Twicen albumi)

Strategy on eteläkorealaisen Twicen neljästoista EP, joka julkaistiin 6. joulukuuta 2024. Albumi koostuu seitsemästä kappaleesta. Nimikkosinglellä vierailee yhdysvaltalainen rap-artisti Megan Thee Stallion. Kappaleen "Keeper" sanoituksen on tehnyt Dahyun. == Tausta == Twice julkaisi kolmannentoista EP:nsä With You-th helmikuussa 2024. Albumi oli yhtyeen ensimmäinen listaykkönen Billboard 200 -listalla. Heinäkuussa yhtye julkaisi viidennen japaninkielisen albuminsa Dive. Lokakuussa yhtye juhli yhdeksännettä vuosipäiväänsä pitämällä Home 9round -nimisen tapahtuman. Tapahtuman aikana yhtye esitti uuden kappaleen ”Sweetest Obsession” ja ilmoitti julkaisevansa Strategy EP:n joulukuun 6. päivä. Yhtye esiintyi Amazon Music Livessä marraskuussa, jossa he esittävät lyhyen pätkän nimikkosinglestä. == Kappaleet == == Lähteet == Luokka:Twicen albumit Luokka:Vuoden 2024 EP:t
Valto Klemola

Valto Matias Klemola (29. joulukuuta 1907 Kauhava – 26. elokuuta 1957 Chigago Yhdysvallat) oli suomalainen eläinlääkäri, virkamies ja professori. ==Henkilöhistoria== Klemolan vanhemmat olivat maanviljelijä Matti Klemola ja ja Vilhelmina Kankaanpää. Hänen ensimmäinen puolisonsa vuodesta 1932 oli Else Margit Lindroos ja toinen vuodesta 1943 Marjatta Kirsi. Toimittaja ja kirjailija Pertti Klemola oli Valto Klemolan poika ensimmäisestä avioliitosta. Valto Klemola suoritti ylioppilastutkinnon 1925. Filosofian kandidaatti hänestä tuli 1929 ja maa-ja metsätaloustieteiden kandidaatti 1931 ja tohtori 1933. Eläinlääkäriksi Klemola valmistui 1933 ja väitteli vielä filosofian tohtoriksi 1934. Klemola oli Helsingin yliopiston dosentti 1933–1941, valtion metsästyksenvalvoja 1934–1941 ja Helsingin yliopiston kotieläinopin apulaisprofessori 1941–1957. Eläinlääketietellisen korkeakeakoulun anatomian ja embryologian vt. professori Klemola oli 1952–1957. Hän kuoli Yhdysvalloissa ASLA-Fulbright-stipendimatkan aikana (ei-vapaa) ==Julkaisuja== * Über die Glykolyse in Tumoren, A. I. Virtanen, 1929, Valto Klemola, Helsinki: Suomalainen tiedeakatemia (14 s.) * Über die Morphologie und Vererbung der dominanten und der rezessiven Scheckung sowie der Glasäugigkeit beim Pferde, 1930, Berliini: Barey, väitöskirja, (78 s.) * Zur vergleichenden Physiologie der Verhornungsformen, 1931, Helsinki: Suomalainen tiedeakatemia, väitöskirja (113 s.) == Lähteet == Luokka:Suomalaiset eläinlääkärit Luokka:Suomalaiset virkamiehet Luokka:Suomalaiset professorit Luokka:Helsingin yliopiston professorit Luokka:Eläinlääketieteellisen korkeakoulun professorit Luokka:Vuonna 1907 syntyneet Luokka:Vuonna 1957 kuolleet
Koitto

Koitto voi tarkoittaa seuraavia: * koitto, auringonnousu * Raittiusyhdistys Koitto, helsinkiläinen raittiusyhdistys * Koiton talo, Raittiusyhdistys Koiton vuonna 1907 rakennuttama talo Helsingissä * Koitto, 1800-luvun lopulla ja 1900-luvun alussa julkaistu raittiusaiheinen aikakauslehti * Osuusliike Koitto, Valkeakoskella 1925-1983 toiminut osuuskauppa * Aamun Koitto, ortodoksinen aikakauslehti * Noormarkun Koitto, noormarkkulainen urheiluseura * Pohjan Koitto, rovaniemeläinen urheiluseura * Vieremän Koitto, vieremäläinen urheiluseura.
Natalismi

Natalismi (myös pronatalismi) on ideologia, jonka mukaan ihmisten lisääntyminen on tärkeää ja ihmisten tulisi lisääntyä enemmän. Muinaisaikoina ihmisten selviytyminen on ollut riippuvaista korkeasta syntyvyydestä, koska kuolleisuus oli suurta. Sen vuoksi yhteisöissä on arvostettu lisääntymistä ja syyllistetty ihmisiä, jotka eivät ole lisääntyneet. Monissa uskonnoissa on natalistisia oppeja. Esimerkiksi Raamatussa ensimmäisessä Mooseksen kirjassa jumala kehottaa ihmisiä "olemaan hedelmällisiä, lisääntymään ja täyttämään maa". Natalistisella väestöpolitiikalla halutaan edistää väestön lisääntymistä. Lapsiperheiden rahallinen tukeminen, lapsettomien lisäverotus, sekä abortin ja ehkäisyn kieltäminen ovat esimerkkejä natalistisesta politiikasta. Natalismin vastakohta on antinatalismi. == Kritiikki == Natalismia on kritisoitu muun muassa siksi, että se johtaa liikakansoittumiseen, edistää ilmastonmuutosta ja on vastoin ihmisten seksuaalioikeuksia, sillä oikeus olla lisääntymättä on ihmisoikeus. Natalistista politiikkaa on kritisoitu myös siitä, että se muistuttaa pyramidihuijausta, koska seuraavan sukupolven on oltava edellistä suurempi, jotta nuorempi sukupolvi voisi maksaa vanhemman sukupolven taloudelliset edut. == Lähteet == Luokka:Bioetiikka
Amidomusta 10B

Amidomusta 10B (C22H14S2N6O9Na2) eli Acid Black 1 on atsoväreihin kuuluva aromaattinen orgaaninen yhdiste. Yhdistettä käytetään väriaineena. == Ominaisuudet, valmistus ja käyttö == Huoneenlämpötilassa amidomusta 10B on ruskeaa tai sinimustaa kiteistä ainetta. Yhdiste liukenee kohtalaisesti veteen ja kohtalaisesti myös esimerkiksi etanoliin ja asetoniin. Amidomusta 10B:n synteesissä H-happo reagoi ensin p-nitroaniliinin diatsoniumsuolan kanssa atsokytkentäreaktiolla hieman happamissa oloissa ja tämän jälkeen aniliinin diatsoniumsuolan kanssa hieman emäksisissä oloissa. Amidomusta 10B:tä käytetään biokemiallisissa tutkimuksissa värjäämään ja tunnistamaan proteiineja, esimerkiksi kollageenia. Se värjää myös solujen tumat. Amidomusta 10B:tä voidaan käyttää rikostutkinnassa veren osoittamiseen sormenjäljistä. Yhdisteellä voidaan värjätä esimerkiksi villaa, silkkiä, nahkaa tai paperia. == Lähteet == == Aiheesta muualla == Luokka:Atsovärit
Kristillinen koulu

Kristillinen koulu on oppilaitos, jonka toiminta perustuu kristilliseen maailmankatsomukseen ja kristilliseen arvopohjaan. Kristillisyys tulee kristillisessä koulussa esiin monella tavoin, kuten tapakulttuurissa ja tapahtumissa. Suomalaisten kristillisten koulujen opetus ei ole uskontoon sitouttavaa, eikä oppilailta tai heidän perheiltään edellytetä henkilökohtaista uskoa tai minkään seurakunnan jäsenyyttä. Kristillisten koulujen luonne vaihtelee huomattavasti maasta riippuen. Joissakin maissa valtakirkon opetukset muodostavat oleellisen osan valtion järjestämän opetuksen sisällöstä. Toisissa maissa valtio tukee eri kirkkojen omia kouluja. Vuoden 2024 alussa Suomen 17 kristillisessä koulussa opiskeli yhteensä noin 2 850 oppilasta. Koulujen lukumäärä ja oppilasmäärä ovat kasvussa. Ne koulut, joilla ei ole virallista järjestämislupaa, toimivat kotikouluina ilman valtion rahoitusta. Yhdysvalloissa, missä valtion rahoittamissa kouluissa ei tavallisesti opeteta uskontoa, joka 12. lapsi käy jotain uskonnollista koulua, useimmat heistä kristillistä koulua. == Katso myös == * Kristillisten koulujen ja päiväkotien liitto == Lähteet ==
Englannin Valioliigan Kultainen hanska

Englannin Valioliigan Kultainen hanska () on jalkapallossa myönnettävä palkinto yhdelle tai useammalle maalivahdille, joilla on useimmiten nollapelejä eli pelejä päästämättä maaleja yhden Englannin Valioliigan kauden aikana. Palkinto jaettiin ensimmäistä kertaa kaudella 2004–2005, jolloin sen voitti Petr Čech. == Voittajat == Kausi Pelaaja Joukkue Nollapelit Viite 2004–2005 Petr Čech (1) Chelsea 24 2005–2006 Pepe Reina (1) Liverpool 20 2006–2007 Pepe Reina (2) Liverpool 19 2007–2008 Pepe Reina (3) Liverpool 18 2008–2009 Edwin van der Sar Manchester United 21 2009–2010 Petr Čech (2) Chelsea 17 2010–2011 Joe Hart (1) Manchester United 18 2011–2012 Joe Hart (2) Manchester United 17 2012–2013 Joe Hart (3) Manchester United 18 2013–2014 Petr Čech (3) Chelsea 16 Wojciech Szczęsny Arsenal 16 2014–2015 Joe Hart (4) Manchester City 14 2015–2016 Petr Čech (4) Arsenal 16 2016–2017 Thibaut Courtois Chelsea 16 2017–2018 David de Gea (1) Manchester United 18 2018–2019 Alisson (1) Liverpool 21 2019–2020 Ederson (1) Manchester City 16 2020–2021 Ederson (2) Manchester City 19 2021–2022 Alisson (2) Liverpool 20 Ederson (3) Manchester City 20 2022–2023 David de Gea (2) Manchester United 17 2023–2024 David Raya Arsenal 16 == Tilastot == Voittajat palkintomäärän mukaan Pelaaja Palkintomäärä Petr Čech 4 Joe Hart 4 Pepe Reina 3 Ederson 3 Alisson 2 David de Gea 2 Edwin van der Sar 1 Wojciech Szczęsny 1 Thibaut Courtois 1 David Raya 1 Voitetut palkinnot maittain Maa Palkintomäärä 6 5 4 4 1 1 1 Voitetut palkinnot joukkueittain Joukkue Palkintomäärä Manchester United 6 Liverpool 5 Chelsea 4 Manchester City 4 Arsenal 2 == Lähteet == Luokka:Jalkapallopalkinnot Luokka:Englannin jalkapallo
Jarmo Alonen

Jarmo Juhani Alonen (s. 7. marraskuuta 1941 Turku) on suomalainen näyttelijä. Hän on tunnettu useista operetti- ja musikaalirooleistaan. == Ura == Jarmo Alosen vanhemmat olivat puuseppä Tarmo Alonen ja Alli Laitinen. Käytyään Suomen teatterikoulun 1962–1965 Alonen näytteli Turun kaupunginteatterissa vuodesta 1965 vuoteen 2005.Suomen teatterit ja teatterintekijät 1974, s. 193 Alosen roolitehtäviä olivat muun muassa musikaalin My Fair Lady miespääosa eli professori Higgins. Hänen muita roolejaan olivat esimerkiksi Rosencrantz (Rosencrantz ja Gyldenstern ovat kuolleet), Richard (Laulu valkoiselle miehelle) ja Edwin (Mustalaisruhtinatar).Suomen teatterit ja teatterintekijät 1983, s. 116Suomen teatterit ja teatterintekijät 1993, s. 105 Kevätkaudella 2005 Alonen näytteli pääroolin, Willy Lomanin, tragediassa Kauppamatkustajan kuolema.Ilona-tietokanta. Viitattu 26.11.2024. Eläkevuosinaan hän näytteli Reginald Paget'n roolin teoksessa Kvartetti (2014). Alonen näytteli sivuroolin Matti Kassilan ohjaamassa kokoillan elokuvassa Päämaja (1970) ja Aku Louhimiehen elokuvassa Levottomat (2000). Lisäksi hän on ollut mukana television draamasarjassa Omenankukissa lunta (1981–1983), jossa hänen roolinaan oli Håkan. Alonen näytteli myös muutamissa lyhytelokuvissa. == Lähteet == * * * * * === Viitteet === Luokka:Suomalaiset näyttelijät Luokka:Vuonna 1941 syntyneet Luokka:Elävät henkilöt
Karttulan vapaaseurakunta

Karttulan vapaaseurakunta on Kuopion Karttulassa toimiva vapaaseurakunta. Seurakunta on perustettu vuonna 1925. Seurakunnan johtaja on Kaarina Hoffrén. Seurakunnan toimitilat sijaitsevat Karttulan keskustassa Kirkkotiellä. Seurakunta kuuluu Suomen Vapaakirkko -kirkkokuntaan. Seurakunnan toimintaan kuuluu jumalanpalvelusten ohella raamattuopetukset, diakoniatyö, Eväät elämään -päivät sekä läehtystyö kummiohjelman kautta. Vapaaseurakunta ylläpitää myös kirpputoria. Karttulan vapaaseurakunta perustettiin vuonna 1925, kun Karttulan seurakunta jakautui kolmeen osaan uuden kirkon paikan valinnan johdosta. Karttulan kirkko oli palanut vuonna 1920 ja uudesta sijainnista syntyi repivä riita, jota lietsoivat päätökset Tervon seurakunnan perustamisesta sekä Tervon ja Karttulan välisestä rajan paikasta. Karttulan vapaaseurakunnan merkitys oli vapaakirkolliselle liikkeelle alkuvaiheessa varsin tärkeä. Vapaakirkollisen liikkeen jäsenistö kaksinkertaistui seurakunnan perustamisen myötä. Karttulan vapaaseurakunnan jäsenmäärä kasvoi vuoteen 1933 asti, jolloin seurakunnan jäsenmäärä oli suurimmillaan 1 587 jäsentä. Seurakunnalla oli paljon ulkojäseniä, joista monet siirtyivät takaisin luterilaisiin seurakuntiin. Vuoden 2000 lopussa seurakunnan jäsenmäärä oli 252. == Katso myös == * Luettelo Suomen vapaaseurakunnista * Vapaakirkollisuus Suomessa * Suomen Vapaakirkko == Lähteet == Luokka:Karttula Luokka:Kuopion seurakunnat Luokka:Suomen vapaaseurakunnat
Salajärvi (Savitaipale)

Salajärvi on järvi Savitaipaleella Etelä-Karjalassa. Sen pinta-ala on 1,3 neliökilometriä. Etäisyys Lappeenrannasta on 48 kilometriä länsiluoteeseen. == Maantiede == Salajärven muotoja määrittää järven pohjoisrannalta etelään työntyvä Hujaniemi ja sen länsipuolella sijaitseva noin viisitoistahehtaarinen Tasapäänsaari. Lahtia on useita (Mustalahti, Räisänlahti, Tervahaudanlahti, Niittulahti, Rapalahti, Salolahti). Noin yhdeksäsosa Salajärvestä on vähintään kymmenen metriä syvä. Syvin kohta, noin kuusitoista metriä, sijaitsee itärannan tuntumassa. Salajärven rannoilla on jonkin verran pientaloja ja joitakin maatiloja. Salajärveen laskee usea nimetön tulouoma. Salajärven pohjoiskolkan Salolahdesta lähtee vajaan kilometrin mittainen Salo-oja, joka laskee järven pohjoispuolella sijaitsevaan Rautjärveen (92,9 metriä merenpinnan yläpuolella). Salajärven vesitilavuus on 4 975 000 kuutiometriä. Salajärvi (04.146.1.032) kuuluu Virmajoen valuma-alueeseen (04.146), joka on kolmannen jakovaiheen vesistö Vuoksen vesistössä (04). Toinen jakovaihe on Kuolimon valuma-alue (04.14) ja ensimmäinen on Suur-Saimaan alue (04.1). Virmajoen valuma-alueeseen kuuluu 86 vähintään hehtaarin laajuista vakavettä, joista Salajärvi on kuudenneksi laajin. == Lähteet == Luokka:Savitaipaleen järvet Luokka: Kuolimon valuma-alue
Samlandin hiippakunta

Samlandin hiippakunta oli itäpreussilainen hiippakunta, joka sai nimensä Samlandin niemimaan (lat. Sambia) mukaan. Samlandin hiippakunta perustettiin vuonna 1249 ja se oli Riian arkkihiippakunnan alainen. Pohjoisessa se ulottui Niemensin ulkopuolelle, itäosassa se sisälsi myös Pregelin alkulähteet. Piispa asui Fischhausenissa ja Königsbergissä. Georg von Polentz, joka oli tullut evankeliseksi jo vuonna 1523, luovutti piispanalueen, joka koostui kahdesta erillisestä osasta (Itämerellä ja Insterburgin pohjoispuolella), Preussin herttua Albrecht I:lle vuonna 1525. Evankelinen hiippakunta oli kuitenkin olemassa Samlandissa pitkään.Meyers Konversationslexikon == Lähteet == Luokka:Preussi Luokka:Kaliningradin historia Luokka:Luterilaiset hiippakunnat, piirit ja synodit
Pomesanian hiippakunta

Pomesania on entinen hiippakunta Saksalaisen ritarikunnan hallitsemassa Itä- Preussissa, jonka piiri kattoi Veiksel-joen oikean rannan ja Nogatin. Piispa omisti pienen alueen Marienwerderin eteläosassa ja asui Riesenburgissa. Hiippakunta perustettiin vuonna 1249 ja se reformoitiin vuonna 1524, kun piispa Erhard von Queis kääntyi luterilaisuuteen. Siitä lähtien katolilaiset Kulmin piispat ottivat arvonimen "Pomesanian piispa".Meyers Konversationslexikon ==Katso myös== *Paul Speratus == Lähteet == Luokka:Preussi Luokka:Luterilaiset hiippakunnat, piirit ja synodit
San Juanicon tehdasräjähdys

San Juanicon räjähdys vuonna 1984 oli tehdasonnettomuus, joka sisälsi sarjan tulipaloja ja räjähdyksiä nestekaasun valmistukseen käytetyllä tehtaalla San Juanicon kylässä Meksikossa. Se tapahtui 19. marraskuuta 1984. Laitos oli osa Méxicon suurkaupunkialuetta ja se tuhoutui täysin. 500–600 uhria kuoli ja 5 000–7 000 sai vakavia palovammoja. Onnettomuus on yksi tappavimmista teollisuuskatastrofeista koko maailmanhistoriassa. == Lähteet == ==Aiheesta muualla== * YouTube-video Luokka:1980-luvun tulipalot Luokka:México (osavaltio) Luokka:Onnettomuudet Meksikossa Luokka:Teollisuuspalot Luokka:Vuoden 1984 onnettomuudet
Follafossin kirkko

Follafossin kirkko () on Steinkjerin kunnassa Norjassa sijaitseva puinen pitkäkirkko vuodelta 1954. ==Lähteet== ==Aiheesta muualla== Luokka:Norjan puukirkot Luokka:Steinkjer
Bartnesin kappeli

Bartnesin kappeli () on Steinkjerin kunnassa Norjassa sijaitseva tiilinen pitkäkirkko vuodelta 1960. ==Lähteet== ==Aiheesta muualla== Luokka:Norjan kivikirkot Luokka:Steinkjer
Malmin kirkko (Norja)

Malmin kirkko () on Steinkjerin kunnassa Norjassa sijaitseva puinen pitkäkirkko vuodelta 1886. ==Lähteet== ==Aiheesta muualla== Luokka:Norjan puukirkot Luokka:Steinkjer
Elvranin kappeli

Elvranin kappeli () on Stjørdalin kunnassa Norjassa sijaitseva puinen pitkäkirkko vuodelta 1893. ==Lähteet== ==Aiheesta muualla== Luokka:Norjan puukirkot Luokka:Stjørdal
Lången kirkko

Lången kirke () on Stjørdalin kunnassa Norjassa sijaitseva puinen pitkäkirkko vuodelta 1899. ==Lähteet== ==Aiheesta muualla== Luokka:Norjan puukirkot Luokka:Stjørdal
Florenin kappeli

Florenin kappeli () on Stjørdalin kunnassa Norjassa sijaitseva puinen pitkäkirkko vuodelta 1902. ==Lähteet== ==Aiheesta muualla== Luokka:Norjan puukirkot Luokka:Stjørdal
Okkelbergin kappeli

Okkelbergin kappeli () on Stjørdalin kunnassa Norjassa sijaitseva puinen pitkäkirkko vuodelta 1905. ==Lähteet== ==Aiheesta muualla== Luokka:Norjan puukirkot Luokka:Stjørdal
Landvetter

Landvetter on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 9 223 asukasta vuonna 2021. Landvetterin vieressä sijaitsee lentoasema. ==Tunnettuja henkilöitä== * Kent Andersson (1942–2006), ratamoottoripyöräilijä * Micha Gabay (s. 1947), näyttelijä ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Kwun Tong (piiri)

Kwun Tong () on yksi Hongkongin 18 piiristä. Se sijaitsee Kowloonin itäreunassa. Alueen pinta-ala on 11,28 km2 ja asukasluku vuonna 2021 oli 673 166. Sen väestötiheys, lähes 60 000 ihmistä neliökilometrillä, on kaikista Hongkongin piireistä suurin. == Maantiede == Kwun Tong sijaitsee Kowloonin itäosassa Uusien territorioiden eteläpuolella. Sen naapuripiirit ovat luoteessa Kowloon City, pohjoisessa Wong Tai Sin ja idässä Sai Kung. Sitä rajaavia maantieteellisiä piirteitä ovat Lei Yue Munin salmi etelässä, Victoria Harbouriin kuuluva vesialue lounaassa ja Kowloon Peak -vuoren eteläpuolinen korkea maasto lännessä. == Historia == Nykyisen Kwun Tongin piirin alueella oli aiemmin paljon suolan tuotantoon käytettyjä haihdutusaltaita. Sen vanha kantoninkiinankielinen nimi Kwun Fu Cheung tarkoitti hallinnolle rahaa tuottavaa paikkaa, sillä suolasta saatavat verotulot olivat aikanaan hallinnolle merkittävä tulonlähde. Nimen Kwun Tong väitetään alun perin merkinneen hallituksen omistamia lampia, jälleen viittauksena haihdutusaltaisiin. Merkitys poistui nimestä 1950-luvulla, kun sen kirjoitusmerkkejä vaihdettiin alueen uudelleenkehittämisen yhteydessä. Suolan valmistuksen ohella alueen toinen merkittävä perinteinen elinkeino oli kiven louhiminen. Suuri osa Kwun Tongin alueesta oli käytännössä asumatonta 1950-luvulle asti. Kiinan sisällissodan aikaan vuonna 1949 alueelle saapui Manner-Kiinasta pakolaisia, jotka asettuivat asumaan slummeihin kukkuloiden rinteille. 1950-luvulta alkaen Hongkongin hallinto loi teollisuusalueen täyttömaalle Kwun Tong Roadin eteläpuolelle. Maantäytön viimeinen vaihe valmistui vuonna 1967. 1970-luvulta 1980-luvun puoliväliin tästä alueesta tuli Hongkongin suurin teollisuusalue, joka työllisti kolmanneksen kaupungin tehdastyöläisistä. Hallinto rakennutti tehtaiden työntekijöitä varten Kwun Tongin alueelle matalan vuokratason asuinalueita, kuten Ngau Tau Kok, Lam Tin, Sau Mau Ping ja Shun Lee. Teollisen tuotannon painopisteen siirryttyä Hongkongista Manner-Kiinaan Kwun Tongin vanhoista teollisuusalueista on kehittynyt liikekeskus, jossa on toimistotilojen, kauppojen ja hotellien lisäksi esimerkiksi pienyritysten, muusikoiden ja taiteilijoiden toimitiloja. == Nykytila == Kwun Tongissa asui 673 166 ihmistä vuonna 2021. Asukkaista yli 646 000 oli etnisiä kiinalaisia. Suurimpia vähemmistöjä olivat filippiiniläiset ja indonesialaiset. Sen väestötiheys, lähes 60 000 ihmistä neliökilometrillä, on kaikista Hongkongin piireistä suurin. Alueen asukkaiden kuukausittaiset mediaanitulot olivat 16 000 dollaria, mikä on 2 000 dollaria koko Hongkongin vastaavaa lukua pienempi ja kuuluu Hongkongin matalimpiin. Kwun Tongin asukkaista 28,8 prosenttia jäi köyhyysrajan alapuolelle vuonna 2020, mikä on eniten kaikista Hongkongin piireistä. == Lähteet == == Aiheesta muualla == Luokka:Hongkongin piirit
Salajärvi

Salajärvi voi tarkoittaa seuraavia: * Salajärvi, järvi Euran ja Rauman rajalla * Salajärvi, järvi Hartolassa * Salajärvi, järvi Heinolan ja Kouvolan rajalla * Salajärvi, järvi Juvalla * Salajärvi, järvi Lahdessa ent. Nastolan kunnan alueella * Salajärvi, järvi Lemillä * Salajärvi, järvi Savitaipaleella.
Micha Gabay

Michael "Micha" Gabay (s. 21. tammikuuta 1947 Landvetter) on ruotsalainen näyttelijä. Hän on näytellyt muun muassa elokuvassa Veljeni Leijonamieli (1977) sekä televisiosarjassa Hedebyborna (1978–1982). ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1947 syntyneet Luokka:Elävät henkilöt
Hindås

Hindås on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 3 098 asukasta vuonna 2021. ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Rävlanda

Rävlanda on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 649 asukasta vuonna 2021. ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Tahult

Tahult on asuinalue Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Landvetterin kanssa. ==Lähteet== ==Aiheesta muualla== Luokka:Härrydan kunta Luokka:Ruotsin entiset taajamat
Benareby

Benareby on asuinalue Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Mölnlycken kanssa. ==Lähteet== ==Aiheesta muualla== Luokka:Härrydan kunta Luokka:Ruotsin entiset taajamat
Stora Bugärde

Stora Bugärde on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 431 asukasta vuonna 2021. ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Hällingsjö

Hällingsjö on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 499 asukasta vuonna 2021. ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Rya

Rya on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 375 asukasta vuonna 2021. ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Nya Långenäs

Nya Långenäs on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 342 asukasta vuonna 2021. Rakennuskanta koostuu pääasiassa 1960-luvulla rakennetuista vapaa-ajanasunnoista, joissa nykyään asutaan vakituisesti. ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Eskilsby och Snugga

Eskilsby och Snugga on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 260 asukasta vuonna 2021. ==Lähteet== ==Aiheesta muualla== Luokka:Härrydan kunta Luokka:Ruotsin taajamat
Gösta Sandels

Axel Gösta Fabian Sandels (25. huhtikuuta 1887 Göteborg – 24. elokuuta 1919 Granada) oli ruotsalainen taidemaalari. Hän opiskeli Pariisissa omatoimisesti ja liittyi Ruotsissa modernistiseen De unga -taiteilijaryhmään. Hän erottui muista jäsenistä romanttisemmalla tyylillään, joka otti vaikutteita Edvard Munchilta ja Vincent van Goghilta. ==Teoksia== Badplatsen x Gösta Sandels.jpg|Badplatsen Höstbild x Gösta Sandels.jpg|Höstbild Kvinna och natura morte x Gösta Sandels.jpg|Kvinna och natura morte (1918) ==Lähteet== ==Aiheesta muualla== Luokka:Ruotsalaiset taidemaalarit Luokka:Vuonna 1887 syntyneet Luokka:Vuonna 1919 kuolleet
Tejen (kaupunki)

Tejen on kaupunki ja samannimisen piirikunnan hallinnollinen keskus Ahalin maakunnassa Turkmenistanissa. Se sijaitsee Tejenjoen muodostamalla keidasalueella 217 kilometriä Aşgabatista kaakkoon. Kaupungin asukasmääräksi arvioitiin 67 000 henkeä vuonna 2024. Tejenin kautta kulkee Türkmenbaşysta Türkmenabatiin johtava maantie ja rautatie, josta haarautuu maantie ja rautatie Sarahsiin ja edelleen Iranin Mašhadiin. Kaupungissa on kemian, puuvilla-, kevyttä, elintarvike- ja rakennustarviketeollisuutta. Vuonna 2005 avattiin Türkmenhimiýa-yhtiön ureatehdas. Ympäröivällä maaseudulla viljellään vehnää, puuvillaa ja viinirypäleitä sekä harjoitetaan karjanhoitoa. Seutu on kuuluisa meloneistaan. ==Lähteet== Luokka:Turkmenistanin kaupungit
House of Helsinki

House of Helsinki Ry on vuonna 2019 perustettu suomalainen vapaaehtoisjärjestö. Venäjän hyökättyä Ukrainaan helmikuussa 2022 House of Helsinki käynnisti REFUFIN-hankkeen auttamaan sotaa paenneita ukrainalaisia. Kesäkuussa 2022 Kuosti sai Helsinki-mitalin työstään ukrainalaisten auttamiseksi. House of Helsinki on Kansalaisareenan ja Moniheli:n jäsenjärjestö. ==Lähteet== Luokka:Suomalaiset sosiaali- ja terveysjärjestöt Luokka:Vapaaehtoistyö Luokka:Kansalaisjärjestöt
Jackson Blake

Jackson Blake (s. 3. elokuuta 2003 Fargo, Pohjois-Dakota, Yhdysvallat) on yhdysvaltalainen jääkiekkoilija. Hänen pelipaikkansa on oikea laitahyökkääjä ja hän laukoo oikealta. Blake edustaa NHL-joukkue Carolina Hurricanesia. Ennen NHL-uraansa Blake pelasi USHL-joukkue Chicago Steelissa ja Pohjois-Dakotan yliopiston joukkueessa. Carolina Hurricanes varasi hänet neljännellä kierroksella 109. varausvuorolla vuoden 2021 NHL:n varaustilaisuudessa. Blake on pelannut 24 NHL:n runkosarjan ottelua. Näissä otteluissa hän on tehnyt seitsemän maalia ja kolme syöttöä eli yhteensä kymmenen tehopistettä. Uran tilastot päivitetty 30. marraskuuta 2024. == Lähteet == Luokka:Yhdysvaltalaiset jääkiekkoilijat Luokka:Carolina Hurricanesin pelaajat Luokka:Carolina Hurricanesin varaamat pelaajat Luokka:Vuonna 2003 syntyneet Luokka:Elävät henkilöt
Irlannin parlamenttivaalit 2024

Irlannin parlamenttivaalit järjestettiin 29. marraskuuta 2024. Niissä vaalittiin parlamentin alahuoneen, Dáil Éireannin, 160 jäsentä. Eniten paikkoja saivat Fianna Fáil, 48 paikkaa ja Sinn Féin, 39 paikkaa. Fine Gael, joka on ollut koalitiossa Fianna Fáilin kanssa vuodesta 2020, oli kolmas 38 paikalla. Enemmistön saavuttamiseksi Dáilissa tarvitaan 88 paikkaa, Fianna Fáililla ja Fine Gaelilla on yhteensä 86. Joulutauon jälkeen nen neuvottelivat hallituksen muodostamisesta. Vihreälle puolueelle jäi enää yksi paikka edellisen parlamentin 12 paikasta. Äänestysprosentti vaaleissa oli 59,7 %, mikä on alhaisin yli vuosisataan. == Lähteet == Parlamenttivaalit 2024 Luokka:Vuoden 2024 vaalit
Nayrab

Nayrab (myös Nerab tai Nera; ) on kylä Syyrian Aleppon kaupungin kaakkoispuolella. Vuonna 2004 sen asukasluku oli 10 018\. Kylän vieressä on Aleppon kansainvälinen lentoasema ja Nayrabin pakolaisleiri. Se tunnetaan esimerkiksi Nerabin hautapiirtokirjoitusten löytöpaikkana. ==Maantiede== Nayrab sijaitsee sijaitsee Aleppon maakunnassa Jabal Samanin piirikunnassa noin 7 kilometriä Aleppo kaupungista kaakkoon. Kylän vieressä on Nayrabin pakolaisleiri ja Aleppon kansainvälinen lentoasema. ==Historia== Nayrab tunentaan esimerkiksi Nerabin hautapiirtokirjoitusten löytöpaikkana. Hautapiirtokirjoitukset olivat kaksi steelaa, joihin molempiin on hakattu hautapiirtokirjoitus. Steelat löytyivät pienestä tumulus-haudasta eli keinotekoisesta hautakummusta. Tekstit on ajoitettu 600-luvun alkuun eaa. Hautainskriptiot on hakattu kuunjumala Saharin papeille nimeltä Sinseribini ja Si-gabbar. Nerabilainen pappi Si-gabbar mainitaan myös Assyrian kuningas Sargon II:lle osoitetussa tekstissä Ninivestä. Bab Nayrab oli yksi Aleppon aijubidien aikaisen kaupunginmuurin porteista tiellä kohti Nayrabia. Nayrabin pakolaisleiri perustettiin palestiinalaisille pakolaisille vuosien 1948–1950 välillä. ==Väestö== Nayrabin asukasluku oli Syyrian vuoden 2004 väestönlaskennan mukaan 10 018. Viereisellä pakolaisleirillä on noin 18 000 asukasta. ==Lähteet== Luokka:Aleppon maakunta Luokka:Syyrian kaupungit
Punasel

Punasel on suomalaisen popartistin Robinin albumi, joka julkaistiin 29. marraskuuta 2024. Albumi ylitti platinarajan jo ennen julkaisuaan. Albumin levyjulkkarit on Tavastialla kahtena peräkkäisenä iltana 10.-11.1.2025. == Kappaleet == # # # # # # # # # # # == Arvostelut == * Helsingin Sanomat: == Lähteet == Luokka:Vuoden 2024 albumit Luokka:Robin Packalenin albumit
Börje Barkman

Börje Barkman (1909 Helsinki − 1981) oli suomalainen mainosalalla työskennellyt ja Helsingissä asunut taidemaalari.Kuvataiteilijamatrikkeli Barkman kävi Taideteollisen keskuskoulun 1926−1929. Hänen taiteilijan debyyttinsä tapahtui Helsingissä 1936. Barkman osallistui Suomen Taiteilijain näyttelyihin 1943 ja 1952, Nuorten näyttelyihin vuosina 1939, 1940, 1942, 1943, 1945 ja 1946, Suomen Taideyhdistyksen näyttelyyn 1944, Finlandia- näyttelyyn 1945 sekä Taidemaalariliiton näyttelyyn 1975. Barkman työskenteli mainosalalla 1929−1973. == Lähteet == Luokka:Suomalaiset taidemaalarit Luokka:Vuonna 1909 syntyneet Luokka:Vuonna 1981 kuolleet Luokka:Suomalaiset mainonnan suunnittelijat
Iivari Koskimies

Iivari Eliel Koskimies, vuoteen 1906 Forsman (1. toukokuuta 1873 Isokyrö – 12. maaliskuuta 1929 Helsinki) oli suomalainen musiikkipedagogi, kuoron- ja orkesterinjohtaja ja säveltäjä. Koskimiehen vanhemmat olivat rovasti Oskar Wilhelm Forsman ja tämän toinen puoliso Maria Gustava Ahlholm. A. V. Koskimies, Eevertti Kustaa Koskimies, Juho Koskimies, Kaarlo Koskimies ja Yrjö Gideon Forsman olivat hänen veljiään. Iivari Koskimiehen puoliso vuodesta 1897 oli Hildur Sandström (k. 1939). Koskimies tuli ylioppilaaksi 1892 Vaasan yksityislyseosta ja valmistui filosofian kandidaatiksi 1896. Hän opiskeli myös Helsingin orkesterikoulussa. Koskimies oli musiikin lehtori Uudenkaarlepyyn seminaarissa 1898–1916 ja Jyväskylän seminaarissa 1917–1929. Hän oli myös Mieskuoro Sirkkain johtaja 1918–20 ja Jyväskylän amatööriorkesterin johtaja 1919–1924 sekä Uuden Suomettaren musiikkiarvostelija 1896–1897. Koskimies julkaisi lisäksi kuorosävellyksiä. Viitattu 30.11.2024. (ei-vapaa) == Lähteet == Luokka:Suomalaiset musiikkipedagogit Luokka:Suomalaiset kuoronjohtajat Luokka:Suomalaiset musiikkikriitikot Luokka:Suomalaiset taidemusiikin säveltäjät Luokka:Vuonna 1873 syntyneet Luokka:Vuonna 1929 kuolleet
Sandykly

Sandykli () on Kyzylkumin eteläisen jatkeen muodostava aavikkoalue Amudarjan oikealla rannalla Turkmenistanin Lebapin ja Uzbekistanin Qashqadaryon maakunnissa. Pohjoisessa Qorakoʻlin keitaaseen sekä koillisessa ja idässä Qarshin aroon ja Qashqadaryon keitaaseen rajoittuva alue laskeutuu loivasti kohti Amudarjaa. Se on etupäässä hiekan, saven ja soran peittämää aavikkoa, jonka pohjan muodostaa hiekkakivi. Seudulla vallitsee kuiva aavikkoilmasto. Tammikuun keskilämpötila on 0–4 ja heinäkuun 30 astetta. Vuotuinen sademäärä on alle 120 millimetriä. Alueella on suolasoita ja -järviä, ja sen pohjavesi on suolapitoista. Sandyklin kasvillisuus koostuu heinäkasveista ja pensaista. Eläinkuntaan kuuluvat matelijat, jyrsijät, kuhertajagaselli, kettu ja susi. Aluetta käytetään karjan laitumena. Siellä porataan myös maakaasua. ==Lähteet== Luokka:Aasian aavikot Luokka:Turkmenistanin maantiede Luokka:Uzbekistanin maantiede
Osuusliike Voiman Raholan myymälät

Osuusliike Voimalla oli Raholassa kolme myymälää, jotka oli perustettu eri aikoina. Rahola kuului aikaisemmin Pohjois-Pirkkalaan, mutta liitettiin Tampereeseen vuonna 1937. ===Myymälä 64=== Ensimmäinen Osuusliike Voiman myymälä Raholassa oli 3.8.1935 avattu, myymälä 64, joka oli sekatavaramyymälä. Tuolloin alue kuului vielä Pohjois-Pirkkalaan. Myymälä on historiansa aikana sijainnut ainakin kahdessa eri paikassa. Aluksi myymälä sijaitsi Nokiantie 76:ssa, jossa se toimi vuoden 1961 tammikuuhun. Liike muutti Ala-Raholassa sijaitsevaan Jurvalankatu 2:een vuonna 1961, jossa myymälä avattiin 17.2.1961 . Kyseessä on kolmikerroksinen kerrostalo, jonka alakerrassa myymälätilat sijaitsivat. Tässä osoitteessa liike toimi lopettamiseensa saakka. E-pisteenä myymälä toimi vuodesta 1973 . E-piste -myymäläketjun kaupat myivät monia elintarvikkeita alle ohjevähittäishinnan. ===Syyt perustamiselle=== Sisällissodan jälkeen Osuusliike Voima laajeni voimakkaasti ja laajentuminen jatkui myös 1930-luvulla. Yksi laajentumissuunta olivat Pohjois-Pirkkalan kylät. Raholassa oli jo yksityiskauppoja, mutta Voiman lähin liike sijaitsi Epilässä, joten alueelle haluttiin oma myymälä. Seuraavat Raholan myymälät perustettiin 1950-luvlla rakentamisen edistymisen ja asukasmäärän lisääntymisen myötä. ===Myymälä 10 (Le10) === Osuusliike Voiman leipämyymälä ja maitomyymälä Le10 sijaitsi Ylä-Raholassa osoitteessa Korvenkatu 9 ja avattiin 28.11.1955 Talo on yksikerroksinen ja rakennettu myymälätiloiksi. ===Myymälä 138=== Osuusliike Voiman myymälä 138 sijaitsi Ylä-Raholassa osoitteessa Vanha kirkkotie 17 ja avattiin 30.12.1955 . Myymälän oli liha- ja leikeosasto oli numero lm36. Talon on kaksikerroksinen, jonka alakerrassa myymälätilat sijaitsivat. ===Nykytilanne=== Kaikki rakennukset ovat edelleen olemassa. Myymälä 64 tiloissa toimii kissojen katastrofiyhdistys. Myymälä 10 on yksityisessä omistuksessa asuinkäytössä. Myymälän M138 tiloissa toimii mm. kauneudenhoitoyritys. Kuva:Osuusliike Voiman myymälädokumentointi 1950, m64 Rahola.jpg|Osuusliike Voiman myymälän 64 alkuperäionen rakennus vuonna 1950, Rahola, Nokiantie 76. Kuva:Voima vanha myymälä 64.jpg|Alkuperäisen myymälän 64 rakennus vuonna 2024, Nokiantie 76. Kuva:Raholan Voima, m64. Raholan Voiman liikerakennus.jpg|Osuusliike Voiman myymälä 64 Raholan liikerakennus Juvelankankatu 2, avattu 7.2.1961. Kuva: Osl Voima mlä 64.jpg|Osuusliike Voiman myymälärakennus vuonna 2024, Juvelankankatu 2. Kuva: Osuusliike Voima, Leipä 10 julkisivu syyskuussa 1964, Korvenkatu 9, Rahola.jpg |Osuusliike Voima, Leipä 10 julkisivu syyskuussa 1964, Korvenkatu 9. Kuva:Osl Voima Le10.jpg|Osuusliike Voima Leipä 10 vuonna 2024, Korvenkatu 9. Kuva: Osuusliike Voima, Raholan myymälärakennus syyskuussa 1964, M138 julkisivu, Rahola, Vanha kirkkotie 17.jpg| Osuusliike Voima, Raholan myymälärakennus syyskuussa 1964, M138 julkisivu, Ra-hola, Vanha kirkkotie 17. Kuva: Osl Voima m138.jpg|Osuusliike Voima myymälä 138 vuonna 2024 Vanhan kirkkotie 17. == Lähteet == Luokka:Tampereen rakennukset ja rakennelmat Luokka:E-liikkeen rakennukset Luokka:Tampere
Üňüz

Üňüz () on 470 kilometriä pitkä painauma Turkmenistanissa, joka erottaa Karakumin aavikon korkeamman pohjoisosan matalammasta keskiosasta. Painaumaa reunustaa pohjoisessa 60–80 metriä korkea jyrkänne ja etelässä hiekkaharjujen muodostama matalampi reunus. Se koostuu enimmillään 15 kilometriä pitkistä ja 1–4 kilometriä leveistä syvängöistä, joiden pohja on tasaista suola- tai savimaata. Syvänköjä erottavat hiekan tai hiekkakiven muodostamat kannakset. Üňüzin uskotaan olevan maaperän liikkeiden ja kulumisen muokkaama muinaisen jokiuoman jäänne. ==Lähteet== Luokka:Turkmenistanin maantiede
Saarijärvi (Kaavi, eteläinen)

Saarijärvi on matala, lukuisten saarien pirstoma metsäjärvi Kaavilla Pohjois- Savon maakunnan itäisimmässä osassa. Sen pinta-ala on 2,5 neliökilometriä. Etäisyys Kuopiosta on 64 kilometriä itään.Saarijärvi. Järviwiki. Viitattu 21.11.2022. == Maantiede == Saarijärven suurin ulottuvuus kaakosta luoteeseen on noin 2,9 kilometriä. Lokkiniemi ja Naamanniemi jakavat järven itäosan lahdiksi, joista Naamanlampi on pääaltaasta varsin erillään sijaitseva noin kuuden hehtaarin laajuinen vesialue. Järven pohjoisimman osan muodostaa Pohjoislahti ja eteläisimmän osan Etelälahti. Lähes 99 prosenttia Saarijärven alasta on enintään kuusi metriä syvä. Pohjoislahden suulla sijaitsee syvin alue, se ulottuu enimmillään lähes yhdeksän metrin syvyyteen. Saarijärven saariluku on 27. Saarista 4 on alle aarin laajuisia luotoja, 18 on yli aarin mutta alle hehtaarin laajuisia ja 5 saarta on yli hehtaarin laajuisia. Saarista laajin on noin viisihehtaarinen Sikosaari järven länsiosassa. Itärannan lähellä sijaitsee Kutusaari (noin 2,5 hehtaaria) ja Ukonsaari (noin 2 ha), jonka luoteispuolella sijaitsee Riitasaari. Lokkiniemen jatkeena on Lokkisaari. Lokkiniemen ja Naamanniemen välissä sijaitsee Annansaari. Sikosaaren pohjoispuolella sijaitsee Löngänsaari ja Koivikkosaari, sen itäpuolella sijaitsee Marjansaari ja Majasaari. Saarijärven rannat ovat metsä- ja suomaata, jonka korkeustaso on korkeintaan muutamia metrejä järvenpintaa ylempi. Niemimailla on jonkin verran pientaloja. Saarijärvi laskee Saarijokea etelään Syrjäjärveen (117,1 metriä mpy). Järvien välinen kannas on noin kilometrin levyinen, ja sillä sijaitsee Lakkaneva, muutamia suolampia ja Syrjäjärven luoteisosan itärantaa myötäilevä Syrjänsärkkä. Lakkanevan ojat virtaavat Saarijärveen. Saarijärven itäpuolella sijaitsevan Pieni-Mustin (120,3 metriä mpy) vedet laskevat Mustinpuroa Saarijärveen. Saarijärven vesitilavuus on 5 027 000 kuutiometriä. Noin seitsemän kahdeksasosaa tilavuudesta on enintään kolmen metrin syvyydessä. Saarijärvi (04.782.1.006) kuuluu Syrjäjoen valuma-alueeseen (04.782), joka on kolmannen jakovaiheen vesistö Vuoksen päävesistössä (04). Toinen jakovaihe on Rauvanjärven valuma- alue (04.78) ja ensimmäinen on Juojärven reitin valuma-alue (04.7). Syrjäjärvi ja Saarijärvi ovat laajimmat Syrjäjoen valuma-alueen 17:stä vähintään hehtaarin laajuisesta vakavedestä. Niitä seuraa noin 25 hehtaarin laajuinen Alimmainen Saarilampi. == Lähteet == Luokka:Kaavin järvet Luokka:Juojärven reitin valuma-alue
Susanna Ringbom

Susanna Sofia Ringbom (s. 25. lokakuuta 1939 Porvoo) on suomalainen näyttelijä. == Ura == Susanna Ringbomin vanhemmat olivat filosofian tohtori Nils-Eric Ringbom ja Guri Tegengren. Hänen puolisonsa oli näyttelijä Nils Brandt. Vuonna 1963 alkanut liitto päättyi Brandtin kuolemaan 1990. Ringbom suoritti Svenska Teaterns Elevskolanin 1958–1961.Suomen teatterit ja teatterintekijät 1993, s. 371 Ringbom näytteli Svenska Teaternissa (1961–1964, 1980–), Lilla Teaternissa, improvisaatioteatteri Teaterföreningen Stjärnfallissa ja Wasa Teaterissa. Viimeksi mainitussa hänen roolejaan olivat muun muassa Lahja näytelmässä Två ljus i fönstret ja Hanna Näs näytelmässä Hemsång.Ilona-tietokanta. Viitattu 28.11.2024 Teatteritehtäviensä ohella Ringbom näytteli television komediasarjassa Paras vuosi ikinä (2020). Hänen roolinaan oli Annikki. Ringbom näytteli sivuosia myös elokuvissa Tie pimeään (1962) ja Apinan vuosi (1983). Niiden lisäksi hänellä oli sivuosia muutamissa lyhytelokuvissa. == Lähteet == * * * * Luokka:Suomalaiset näyttelijät Luokka:Vuonna 1939 syntyneet Luokka:Elävät henkilöt
Mikael Ahlström

Mikael Ahlström (s. 1972) on suomalainen kustannustoimittaja. Hän on työskennellyt WSOY:n lasten- ja nuortenkirjaosastolla vuodesta 2000. Ahlström on erikoistunut fantasiakirjallisuuden suomennoksiin ja sarjakuviin. Ahlström on koulutukseltaan filosofian maisteri. Hän oli perustamassa Suomen Tolkien- seuraa ja toimi sen ensimmäisenä puheenjohtajana 1992–1993. Ahlström on on myös suomentanut Tolkien-aiheisia kirjoja. Vuonna 2011 Ahlström sai Suomen sarjakuvaseuran myöntämän sarjakuvaneuvos-tunnustuksen työstään sarjakuvan edistämiseksi etenkin WSOY:n kustannusohjelmassa. Vuonna 2024 hän sai Suomen Kirjasäätiön kustanustoimittajalle myöntämän Alvar Renqvist -palkinnon. ==Lähteet== Luokka:Suomalaiset kustannustoimittajat Luokka:Vuonna 1972 syntyneet Luokka:Elävät henkilöt
Polkadot

Polkadot on hajautettu protokolla, johon liittyy samanniminen kryptovaluutta.What is Polkadot (DOT)? Coinbase, viitattu 30.11.2024 Protokollan tarkoitus on parantaa eri lohkoketjujen välisiä yhteyksiä ja helpottaa datansiirtoa niiden välillä.Polkadot Osakesijoittaja, viitattu 30.11.2024 Polkadot-hanke julkistettiin kesällä 2020, jolloin julkaistiin MainNet eli tuotantoversio Polkadotin lohkoketjusta. Aluksi MainNetin hallinta oli keskitetty Web3 Foundationille, mutta heinäkuussa 2020 se hajautettiin. Polkadotin perusti myös Ethereumia perustamassa ollut Gavin Wood. Polkadotin kunkin hajautetun sovelluksen saamasta erillisestä lohkoketjusta käytetään nimitystä “parachain”. Näillä parachaineilla alettiin käydä huutokauppaa marraskuussa 2021. Vuonna 2023 esiteltiin päivitys Polkadot 2.0.Antti Hyppänen, Mikä on Polkadot (DOT)? Bitcoinkeskus 3.1.2024, viitattu 30.11.2024 Liikkeelle lasketun Polkadot-kryptovaluutan määrää ei ole rajoitettu. Polkadotin testiverkon nimi on Kusama. Polkadotilla käydään kauppaa muun muassa Binancessa. == Lähteet == Luokka:Kryptovaluutat
De Laval -suutin

de Laval -suutin (lyhyemmin laval-suutin tai joskus supistus-laajennussuutin) on putki, joka kapenee keskeltä voimakkaasti ja laajenee sen jälkeen asteittain. Sitä käytetään puristettavan kaasun kiihdyttämiseen yliääninopeuksiin aksiaalisesti (työntövoiman suuntaisesti) muuttamalla virtauksen lämpöenergia kineettiseksi energiaksi. De Laval -suuttimia käytetään laajasti muun muassa tietyn tyyppisissä höyryturbiineissa ja rakettimoottoreiden suuttimissa. Sitä hyödynnetään myös yliäänisten suihkumoottoreiden rakenteessa. ==Toimintaperiaate== Suuttimessa kuuma palokaasu poistuu palotilasta ja supistuu suuttimen kapeimpaan kohtaan, jota kutsutaan kurkuksi. Kurkun koko valitaan virtauksen kuristamiseksi ja järjestelmän läpi kulkevan massavirran asettamiseksi. Kurkussa virtaus kulkee äänenopeudella, mikä tarkoittaa, että Machin luku on kurkussa yksi. Kurkun jälkeen suuttimen geometria laajenee, ja virtaus laajenee isentropisesti yliääniseen Machin lukuun, joka riippuu poistumisaukon ja kurkun pinta-alojen suhteesta. Yliäänisen virtauksen laajeneminen aiheuttaa staattisen paineen ja lämpötilan laskemisen kurkusta poistumisaukkoon, joten laajenemisen määrä määrittää myös poistumispaineen ja -lämpötilan. Poistumislämpötila vaikuttaa äänennopeuteen poistumispisteessä, mikä puolestaan määrittää poistumisnopeuden. Poistumisnopeus, paine ja massavirta suuttimen läpi määrittävät suuttimen tuottaman työntövoiman määrän. == Historia == Giovanni Battista Venturi suunnitteli supistus-laajennusputkia, joita kutsutaan Venturi-putkiksi, tutkimuksia varten. Niissä hän tarkasteli virtauksen aiheuttamaa paineen alenemista, kun neste tai kaasu kulkee kuristuskohdan läpi (Venturi-ilmiö). Saksalainen insinööri ja keksijä Ernst Körting siirtyi tiettävästi käyttämään supistus-laajennussuutinta höyrysuihkupumpuissaan vuoteen 1878 mennessä sen jälkeen, kun hän oli aiemmin käyttänyt pelkästään supistavia suuttimia. Näitä uusia suuttimia pidettiin kuitenkin yrityssalaisuutena. Myöhemmin ruotsalainen insinööri Gustaf de Laval sovelsi omaa supistus-laajennussuutintaan käyttöön impulssiturbiinissaan vuonna 1888.Katso: *Belgialainen patentti n:o 83 169 (myönnetty: 29.9.1888) *Englantilainen patentti n:o 7143 (myönnetty: 29.4.1889) *Yhdysvaltalainen patentti n:o 522 066 (myönnetty: 26.6.1894) ==Lähteet== Luokka:Avaruusalusten propulsio Luokka:Suihkumoottorit Luokka:Astrofysiikka
Delta Center

Delta Center on Salt Lake Cityssä, Utahissa sijaitseva areena, joka toimii NBA-seura Utah Jazzin sekä NHL-seura Utah Hockey Clubin kotiareenana. 2002 talviolympialaisten aikana Delta Center (silloinen Salt Lake Ice Center) toimi taitoluistelun sekä kaukalopikaluistelun kisapaikkana, ja sen odotetaan olevan myös yksi 2034 talviolympialaisten kisapaikoista. Areena avattiin vuonna 1991 ja sitä remontoitiin 125 miljoonalla dollarilla vuonna 2017. == Lähteet ==
Juri A. Trutnev

Juri Aleksejevitš Trutnev (ven. Юрий Алексеевич Трутнев; 2. joulukuuta 1927 – 6. elokuuta 2021) oli venäläinen ydinfyysikko. Hän osallistui ainakin myöhempien Neuvostoliiton ydinaseiden kehittelyyn Arzamas-16:ssa (VNIIEF) Sarovissa.http://www.vniief.ru/unvisible_aria/anniversaries2/ Viitattu 30.11.2024. Hän saavutti ainakin Leninin palkinnon, sosialistisen työn sankarin arvon, Neuvostoliiton valtionpalkinnon sekä Kurtšatovin mitalin. Trutnevin merkittävimmät saavutukset lienevät kaksivaiheisen "kuivan" (fissio- fuusio) ydinpommin, kuten RDS-37 kehittely sekä Tsar-bomban (RDS-220) kehittelyyn osallistuminen.https://ahf.nuclearmuseum.org/ahf/history/tsar- bomba/ Viitattu 30.11.2024.https://nuclearweaponarchive.org/Russia/TsarBomba.html Viitattu 30.11.2024. ==Lähteet== *http://www.vniief.ru/unvisible_aria/anniversaries2/ *https://ahf.nuclearmuseum.org/ahf/history/tsar-bomba/ *https://nuclearweaponarchive.org/Russia/TsarBomba.html ===Viitteet=== Luokka:Ydinfyysikot Luokka:Neuvostoliittolaiset fyysikot Luokka: Vuonna 1927 syntyneet Luokka: Vuonna 2021 kuolleet